
      ROMÂNIA



                      JUDEŢUL VRANCEA

CONSILIUL LOCAL FOCSANI

DIRECȚIA DE DEZVOLTARE SERVICII PUBLICE
    Telefon  0337/521074 Fax  0237/225618@vodafonefax.ro -  Email:contact@ddspfocsani.ro
ANUNȚ

DIRECȚIA DE DEZVOLTARE SERVICII PUBLICE FOCȘANI cu sediul în Focșani, Strada Comisia Centrală, nr. 80A organizează concurs/examen pentru ocuparea funcției contractuală de conducere vacantă pe perioadă nedeterminată, cu normă întragă din cadrul Direcției de Dezvoltare Servicii Publice Focșani de: 
· șef serviciu gradul II – studii superioare la Serviciul proiectare peisagistică și control servicii publice – 1 post 

A.  Condiții de participare la concurs:

 I. Condiții generale: 
Candidaţii trebuie să îndeplinească condiţiile prevăzute în Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h). 
II. Condiţii specifice:
· pregătire de specialitate : studii universitare de licență absolvite cu diplomă de licență sau echivalentă în ramura de știință ingineria resurselor în domeniul de licență horticultură / silvicultură / sau ramura de știință arhitectură și urbanism în domeniul de licență arhitectură specializarea – arhitectura peisajului 

· vechime în specialitate : minim 5 ani vechime în specialitatea studiilor necesare exercitării funcției 
· cunoștințe operare PC  
    B. Dosarele de înscriere la concurs/examen se depun la sediul instituției din Focșani, Strada Comisia Centrală, Nr 80A, Compartimentul resurse umane în termen de 10 zile lucrătoare de la data publicării anunţului, respectiv în perioada 26.10.2026 - 06.11.2026 și vor conține următoarele documente:
a) formular de înscriere la concurs, conform modelului prevăzut la anexa nr. 2 din H.G. nr. 1336/2022pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului (formular conform anexa 3 din H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice);

f) certificat de cazier judiciar sau, după caz, extrasul de pe cazierul judiciar (documentul poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului , anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii);

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului (Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii);

h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane (Documentul poate fi solicitat și de către autoritatea sau instituția publică organizatoare a concursului, cu acordul persoanei verificate, potrivit legii);

i) curriculum vitae, model comun european.

Actele prevăzute la lit. b) - e) vor fi prezentate și în original în vederea verificării conformității copiilor cu acestea precum și copia certificatului de încadrare într-un grad de handicap în cazul adeverinței medicale pentru candidații cu dizabilități, se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs.
  C. BIBLIOGRAFIA 

1. Legea nr. 24/2007 privind reglementarea şi administrarea spaţiilor verzi din intravilanul localităţilor, cu modificările și completările ulterioare.
2. Legea nr. 350/2001 privind amenajarea teritoriului şi urbanismul.

3. Hotărârea Guvernului nr. 525/1996 pentru aprobarea Regulamentului general de urbanism (RGU), în special secțiunile referitoare la procentele minime obligatorii de spații verzi și plantate în funcție de destinația terenurilor.

4. Legea nr. 50/1991 – privind autorizarea executării lucrărilor de construcţii și normele sale metodologice de aplicare.

5. Legea 10/1995 – privind calitatea în construcții.

6. O.U.G. 195/2005 – privind protecția mediului.

7. O.U.G. nr. 57/2019 privind Codul administrativ, cu modificările şi completările ulterioare.

8. Legea nr. 227/2015 privind Codul Fiscal, cu modificările şi completările ulterioare.

9. Legea nr. 207/2015 privind Codul de procedură fiscal, cu modificările şi completările ulterioare.

10. O.G. nr. 137/2000 privind prevenirea și sancționarea tuturor formelor de discriminare.

11. Codul Amenajării Teritoriului, Urbanismului și Construcțiilor (CATUC) (promulgat recent în 2026), care integrează și actualizează normele privind autorizarea proiectelor publice și rolul peisagistului ca șef de proiect pentru spații publice.
12. H.C.L. nr. 233/2026 privind aprobarea Regulamentului de organizare și funcționare al Direcţiei de Dezvoltare Servicii Publice Focşani.
 D. Calendarul de desfășurare a concursului pentru ocuparea postului contractual de conducere de șef serviciu gradul II – studii superioare se va desfășura după cum urmează:
	Denumire probă
	Perioadă

	Perioadă depunere dosare înscriere concurs/examen la sediul instituției din Focșani , strada Comisia Centrală , nr 80A , Compartiment resurse umane 
	De la data de 26.10.2026 – ora 07,30 până la data de 06.11.2026 – ora 13,30

	Selecție dosare înscriere concurs/examen
	09.11.2026

	Afișare selecție dosare concurs/examen  la sediul instituției , avizier
	10.11.2026 – ora 16,00

	Data și ora limită depunere contestații rezultat selecție dosare concurs/examen - la sediul instituției
	11.11.2026 – ora 16,00

	Afișare soluționare contestații la etapa de selecție dosare concurs la sediul instituției , avizier
	12.11.2026 – ora 16,00

	Proba scrisă  – la sediul instituției  , Sala de ședințe
	16.11.2026 – ora 10,00

	Afișare rezultate proba scrisă  – sediul instituției , avizier
	17.11.2026 – ora 16,00

	Data și ora limită depunere contestații rezultate probă scrisă -la sediul instituției
	18.11.2026 – ora 16,00

	Afișare soluționare contestații rezultate proba scrisă la sediul instituției, avizier
	19.11.2026 – ora 16,00

	Proba interviu – sediul instituției , Sala de ședințe
	20.11.2026 – ora 10,00

	Afișare rezultate probă interviu – sediul instituției , avizier
	23.11.2026 – ora 16,00

	Data și ora limită depunere contestații rezultate probă interviu-la sediul instituției
	24.11.2026 – ora 16,00

	Afișare soluționare contestații rezultate proba interviu  – sediul instituției , avizier
	25.11.2026 – ora 16,00

	Afișare rezultat final concurs / examen - sediul instituției , avizier
	26.11.2026 – ora 16,00


   
Relații suplimentare se obțin la sediul Direcției de Dezvoltare Servicii Publice Focșani din Focșani, strada Comisia Centrală, nr. 80A, Județul Vrancea, Compartimentul resurse umane / telefon 0337/521074 interior 110 – persoană contact dna Porumboiu Manuela.

DIRECTOR, 

MILEA GIANI-RĂZVAN
